Zenit

V roku 1986 začína vychádzať časopis o vede a technike ZENIT PIONIEROV. Vychádza dvakrát do mesiaca a stojí 3 Kčs. Od prvého čísla dáva priestor aj komiksu až do konca. V prvon ročníku vychádza komiks Jozefa Trabalku a Ivany Kováčovej, Cesta k objavom. Tento komiks vychádza celý prvý ročník. Druhým ročníkom vychádzajú hneď dva komiksy naraz. Prvým sú Tuláci minulosti Juraja Gullára. Druhým je Záujmový oddiel Zenit dvojice Jozef Trabalka a Ivana Kováčová. Vychádza v každom druhom čísle. Celý tretí ročník ke uverejňovaný komiks zaoberajúci sa vývojom živočíchov na zemi s názvom Reťaz života. Tento komiks kreslí Tomáš Krčméry a scenár k nemu píše Csc. Peter Holec. V poslednom dvojčísle Zenitu ja uverejnený komiks Cez bermudsky trojuholník. Štvrtým ročníkom priestor už len český tvorcovia. Prvým je Libor Balák s komiksom Bronzové ruky. Komiks je tvorený pod odborným vedením PhDr. Milana Salaša. Po skončení Reťaze života prichádza komiks Stanica od Ladislava Kurica a Vladimíra Hanuša. V poslednom dvojčísle je komiks autorskej dvojice Tomáš Hasil a Ladislav Badalec s názvom Pravda o Tunguzkom meteorite.V piatom ročníku opäť nastupuje dvojica Tomáš Hasil a Ladislav Badalec s komiksom Nemesis Z. Tento komiks nebol dokončený, pretože časopis deviatym číslom končí so slovami: Vzhľadom na rast cien papiera a stále sa zvyšujúce náklady na výrobu časopisu je toto číslo Zenitu posledné. Zenit číta 30 000 čitateľov. To je málo na to, aby svojimi 4 korunami zaplatili jeho výrobu. Museli by sme jeho cenu zvýšiť o 10 korún. Preto sme sa rozhodli spolu s redakciou časopisu Elektrón (ktorý má podobné problémy), že spojíme svoje sily i čitateľov a od Januára 1991 začneme vydávať 48-stranový mesačník pre mladých o vede a technike.